*EELNÕU 13.03.2024*

Püve liivakarjääri mäeeraldise (L.MK/333883) korrastamistingimuste esitamine

1. OTSUS

Arvestades alljärgnevat, võttes aluseks maapõueseaduse § 81 lõike 3 ning ja AS-i TREV-2 Grupp esitatud taotlusele, otsustan:

1.1 esitada AS-le TREV-2 Grupp (registrikood 70008658) kuuluva Püve liivakarjääri maavara kaevandamise keskkonnaloa nr L.MK/333883 alusel kaevandatud maa korrastamisprojekti koostamiseks järgmised korrastamistingimused:

1.1.1. Korrastatud maa sihtotstarve:

1.1.1.1. Korrastatud maa sihtotstarve määratakse vastavalt maakatastriseaduses sätestatule.

1.1.1.2. Kaevandatud maa korrastada metsamaaks.

1.1.2. Uute pinnavormide nõlvade ja kaevandatud maa kujundamise nõuded:

1.1.2.1. Korrastatud ala reljeef ja pinnavormid peavad olema võimalikult looduslähedased. Karjääri külgede nõlvus tuleb korrastamisel valida selline, et oleks välditud varingud, lihked ja erosioon. Nõlvad ei tohi olla järsemad kui nõlva moodustava materjali looduslik varisemisnurk.

1.1.3. Mulla kasutamise ja käitluse nõuded:

1.1.3.1. Selgitada välja tasandatud mäeeraldise ja selle teenindusmaa, sh nõlvade, kasvukihiga ja/või mullaga katmise vajadus. Kasvukihi ja/või mullaga katmise vajaduse korral fikseerida mäeeraldise teenindusmaa piires korrastamiseks vajaliku kasvukihi ja/või mulla kogus ja lisada kasvukihi ja/või mulla kvaliteedi nõuded.

1.1.5. Bioloogilise korrastamise nõuded:

1.1.5.1 Korrastamisprojektis anda bioloogilise korrastamise lahendus.

1.1.6. Lisatingimused:

1.1.6.1. Korrastamisprojektis põhjendada kasutatava tehnoloogia valikut lähtuvalt korrastamistingimustest, keskkonnatingimustest ja majanduslikest kaalutlustest.

1.1.6.3. Kaevandatud maa korrastamisprojekt koostada vastavalt keskkonnaministri 07.04.2017 määruses nr 12 „Uuritud ning kaevandatud maa korrastamise täpsustatud nõuded ja kord, kaevandatud maa korrastamise projekti sisu kohta esitatavad nõuded ning maa korrastamise akti sisu ja vorm“ esitatud nõuetele.

2. ASJAOLUD

AS TREV-2 Grupp (registrikood 70008658) esitas Keskkonnaametile taotluse (registreeritud KOTKAS-s 30.09.2020 nr DM-111757-1, menetlus nr M-111757 juurde) Püve liivakarjääri (ning ka Holsta liivakarjäär keskkonnaloaga nr L.MK.VÕ-195416 ja Ala-Palo liivakarjäär keskkonnaloaga nr L.MK/333236) mäeeraldise korrastamistingimuste saamiseks.

AS-le TREV-2 Grupp kuulub maavara kaevandamise keskkonnaluba (kaevandamisluba) nr L.MK/333883 (kehtivusajaga 06.11.2019 – 05.11.2034), mille alusel kaevandatakse Püve liivamaardla Püve liivakarjääri mäeeraldisel ehitusliiva ja täiteliiva.

Mäeeraldis paikneb Antsla vallas Võrumaal Püve karjäär maatükil (katastritunnus 14201:001:0351), mille sihtotstarve on mäetööstusmaa. Nimetatud kinnistu valitseja on Kliimaministeerium ja volitatud asutus on Riigimetsa Majandamise Keskus.

Mäeeraldise pindala on 2,92 ha ja teenindusmaa pindala on 3,17 ha.

Püve liivakarjääri kaevandamisloa taotluse seletuskirja kohaselt kaevandatud maa korrastatakse metsamaaks.

3. KAALUTLUSED KORRASTAMISTINGIMUSTE ESITAMISEL

3.1. Täiendavad kaalutlused

Maapõueseaduse (MaaPS) § 80 lõike 1 ja § 81 alusel peab kaevandamisloa omaja kaevandatudmaa korrastama tehnoloogia seisukohalt otstarbekal ajal. Kaevandatud maa korrastatakse kaevandatud maa korrastamise projekti (korrastamisprojekti) alusel.

Korrastamisprojekti koostamise korraldab kaevandamisloa omaja Keskkonnaameti esitatud korrastamistingimustest lähtuvalt.

Korraldusega esitab Keskkonnaamet kaevandamisloa omajale korrastamistingimused, lähtudes keskkonnamõju hindamise soovitustest (juhul kui see on hinnatud), kaevandamisloale kantud korrastamise suunast, maaomaniku ja kohaliku omavalitsuse arvamustest.

Lisaks Keskkonnaameti poolt esitatud korrastamistingimustele tuleb korrastamisprojekti koostamisel lähtuda MaaPS § 81 lõikes 9 sätestatud nõuetest.

Keskkonnaamet küsis MaaPS § 81 lõike 5 alusel …...2024 kirjaga nr DM-……. Kohaliku omavalitsuse üksuse (Antsla Vallavalitsus) ja maaomaniku (Riigimetsa Majandamise Keskus) arvamust Püve liivakarjääri korrastamistingimuste esitamiseks, arvamuse andmise tähtajaks kaks nädalat.

Antsla Vallavalitsus arvamust esitas/ei esitanud.

Riigimetsa Majandamise Keskus arvamust esitas/ei esitanud.

Vastavalt haldusmenetluse seaduse (HMS) § 40 lõikele 1 tuleb enne haldusakti andmist menetlusosalisele anda võimalus esitada oma arvamus ja vastuväited. Keskkonnaamet küsis xx kirjaga nr xx AS-lt TREV-2 Grupp arvamust Püve liivakarjääri korrastamistingimuste esitamise otsuse eelnõule.

AS TREV-2 Grupp arvamust esitas/ei esitanud.

Eesti Keskkonnateenused AS xxx.

Keskkonnaloal nr L.MK/333883 puuduvad kõrvaltingimused. Püve liivakarjääri kaevandamisloa taotlusmaterjalides (2019) on Püve liivakarjääri korrastatud maa plaan. Püve liivakarjääris viimastel aastatel kaevandamist ei toimu. Kaevandatud ja järkjärgult tasandatud ala on taastumas loodusliku uuenemise teel metsamaaks (loodusliku külvi teel hakkasid kasvama metsapuude taimed) juba kaeveloa kehtivuse jooksul, sest ala on ümbritsetud okaspuumetsaga.

3.2. Keskkonnamõju hindamine

Keskkonnamõju hindamise ja keskkonnajuhtimissüsteemi seaduse (KeHJS) § 6 lõike 2 punkti 2 ja § 27 lõike 1 kohaselt annab Keskkonnaamet eelhinnangu selle kohta, kas kaevandatud maa korrastamisel on oluline keskkonnamõju. KeHJS § 2² sätestab, et keskkonnamõju on oluline, kui see võib eeldatavalt ületada mõjuala keskkonnataluvust, põhjustada keskkonnas pöördumatuid muutusi või seada ohtu inimese tervise ja heaolu, kultuuripärandi või vara. KeHJS § 6 lõike 2 loetelu on § 6 lõike 4 alusel täpsustatud Vabariigi Valitsuse 29.08.2005 määrusega nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (määrus). Kavandatav tegevus (Püve liivakarjääri korrastamine) ei kuulu KeHJS § 6 lõike 1 loendisse ega ka määruse loendisse, mistõttu KeHJS § 3, § 6, § 11 lõigete 3 ja 4 ning määruse alusel ei ole antud juhul keskkonnamõju hindamise algatamine kohustuslik, samuti ei ole vajalik eelhindamine ning keskkonnamõju hindamise vajalikkuse kaalumine.

Tulenevalt eelnevast ei ole vajalik koostada keskkonnamõju hindamise eelhinnangut Püve liivakarjääri korrastamistingimuste esitamisel.

3.3. Jäätmete kasutamine

Jäätmetekke vältimise ja jäätmehooldusmeetmete väljatöötamisel ning rakendamisel tuleb juhinduda jäätmeseadusega kehtestatud jäätmehierarhiast, kus jäätmetekke vältimine peab olema kõige prioriteetsem tegevus. Kui jäätmeteket ei ole võimalik vältida, siis tuleb leida võimalusi jäätmete korduskasutuseks või ringlusse võtuks.

Karjääride korrastamisel on teatud juhtudel mõistlik kasutada püsijäätmeid. Püsijäätmed sobivad karjääri korrastamisel täiteks. Täitmisel peab ettevõte jälgima, et taaskasutatav materjal ei sisaldaks ohtlikke aineid üle kehtestatud piirnormide ning ei sisaldaks orgaanikat (oksad, lehed jms). Jäätmete hulgas, mida kasutatakse karjääri korrastamisel, ei tohi olla klaasi, plasti jms jäätmeid, mis võivad klassifitseeruda püsijäätmeteks, kuid mille puhul tuleb vastavalt jäätmehierarhiale eelistada ringlusse võttu uute toodete valmistamisel.

Püsijäätmete kasutamisel tuleb järgida keskkonnaministri 21.04.2004 määrust nr 21 „Teatud liiki ja teatud koguses tavajäätmete, mille vastava käitlemise korral pole jäätmeloa omamine kohustuslik, taaskasutamise või tekkekohas kõrvaldamise nõuded“ (määrus nr 21). Püve liivakarjääri puhul tuleb eelisjärjekorras kasutusele võtta karjääri töötamisega kaasnev turustamiseks sobimatu looduslik materjal (katend). Juhul kui karjääri korrastamisel tekib vajadus kasutada ka püsijäätmeid, siis peavad nende leostumisnäitajad jääma määruse nr 21 lisas 2 toodud piirväärtustest madalamale.

4. VAIDLUSTAMINE

Korraldust on võimalik vaidlustada 30 päeva jooksul teatavaks tegemisest, esitades vaide

haldusakti andjale haldusmenetluse seaduses sätestatud korras või kaebuse halduskohtusse

halduskohtumenetluse seadustikus sätestatud korras.

Saata: AS TREV-2 Grupp

Teadmiseks: Antsla Vallavalitsus, Riigimetsa Majandamise Keskus